Document ID: 32005D0439

KOMISIJAS LĒMUMS
(2005. gada 13. jūnijs),
ar ko groza Lēmumu 2005/131/EK attiecībā uz finansiālo atbalstu 2005. gadam vienai Kopienas references laboratorijai sabiedrības veterinārās veselības jomā (attiecībā uz bioloģiskiem riskiem) Apvienotajā Karalistē
(izziņots ar dokumenta numuru K(2005) 1711)
(Autentisks ir tikai teksts angļu valodā)
(2005/439/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vēra Padomes 1990. gada 26. jūnija Lēmumu 90/424/EEK par izdevumiem veterinārijas jomā (1), un jo īpaši tā 28. panta 2. punktu,
tā kā:
(1)
Ar Komisijas 2005. gada 7. februāra Lēmumu 2005/131/EK par Kopienas finansiālo atbalstu, kuru piešķir 2005. gadam atsevišķām Kopienas references laboratorijām sabiedrības veterinārās veselības jomā attiecībā uz bioloģiskiem riskiem (2), tām piešķir Kopienas finansiālo atbalstu, lai veiktu konkrētas funkcijas un pienākumus.
(2)
ES ekspertu grupa, ko vadīja Kopienas references laboratorija (KRL) TSE noteikšanai, 2005. gada 28. janvārī apstiprināja, ka vienai Francijā nokautai kazai ir konstatēta govju sūkļveida encefalopātija (GSE). Tas bija pirmais gadījums, kad dabiskos apstākļos mazais atgremotājs ir inficējies ar GSE.
(3)
Eiropas Pārtikas nekaitīguma iestādes (EFSA) Zinātniskā grupa bioloģiskās bīstamības jautājumos savā 2005. gada 28. janvāra paziņojumā akcentēja to, ka vēl joprojām jāizvērtē, kāda ir nozīme šim atsevišķajam gadījumam, kad Francijā tika konstatēta vienas kazas inficēšanās ar GSE. Lai veiktu šādu izvērtējumu, EFSA norādīja, ka būtiski būs rezultāti, kas tiks iegūti, veicot pastiprinātu TSE uzraudzību kazām. Reaģējot uz minēto, ar Komisijas Regulu (EK) Nr. 214/2005 (3) ieviesa jaunu programmu TSE uzraudzībai kazām no 2005. gada 11. februāra. Atbilstīgi šai jaunajai uzraudzības programmai ievērojami palielinājies veselo kauto un pārbaudāmo saimniecībā nobeigušos kazu skaits.
(4)
Ar Komisijas 2005. gada 12. janvāra Regulu (EK) Nr. 36/2005, ar ko groza Eiropas Parlamenta un Padomes Regulas (EK) Nr. 999/2001 III un X pielikumu saistībā ar liellopu, aitu un kazu epidemioloģisko uzraudzību attiecībā uz transmisīvajām sūkļveida encefalopātijām (4), ieviesa stratēģiju, kas paredzēta tam, lai izmeklētu govju sūkļveida encefalopātijas (GSE) iespējamību mazajiem atgremotājiem. Šī stratēģija, pirmkārt, paredz īstenot visu mazajiem atgremotājiem apstiprināto TSE gadījumu skrīningu valstu references laboratoriju līmenī. Otrkārt, visos gadījumos, kuros ar pirmo skrīninga pārbaudi nevar izslēgt GSE iespējamību, jāveic starplaboratoriju izmēģinājumi ar vismaz trīs atšķirīgām metodēm izraudzītās laboratorijās Kopienas references laboratorijas (KRL) GSE noteikšanai vadībā. Visbeidzot, vajadzīga peļu celma tipizēšana, ja nepieciešams apstiprināt molekulārās tipizēšanas rezultātus. Kopienas ieguldījums sedz visas izmaksas saistībā ar starplaboratoriju pārbaudēm un peļu celma tipizēšanu.
(5)
Pēc Komisijas pieprasījuma šī KRL koordinējošā loma attiecībā uz starplaboratoriju izmēģinājumiem un dažādās laboratorijās veikto peļu celma tipizēšanu tika iekļauta 2005. gada darba programmās.
(6)
Tādēļ Kopienas finansiālais atbalsts KRL ikgadējam darba plānam jāpalielina, lai ietvertu papildu izmaksas, ko rada starplaboratoriju izmēģinājumi un peļu celma tipizēšana.
(7)
Attiecīgi jāgroza Lēmums 2005/131/EK.
(8)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/131/EK 5. panta 1. punktu aizstāj ar šādu:
“1. Kopiena piešķir finansiālu atbalstu Apvienotajai Karalistei to funkciju un uzdevumu veikšanai, kas paredzēti X pielikuma B nodaļā Regulā (EK) Nr. 999/2001, kas jāveic Veterinārijas laboratoriju aģentūrai Adlstonā, Apvienotajā Karalistē, lai īstenotu transmisīvo sūkļveida encefalopātiju uzraudzību.
Laika posmam no 2005. gada 1. janvāra līdz 31. decembrim minētais finansiālais atbalsts nepārsniedz EUR 810 500.”
2. pants
Šis lēmums ir adresēts Lielbritānijas un Ziemeļīrijas Apvienotajai Karalistei.
Briselē, 2005. gada 13. jūnijā

Labels: 7
0
18
15